title: Komisjoni rakendusmäärus (EL) 2019/913, 29. mai 2019, millega pikendatakse luba kasutada lantaankarbonaatoktahüdraati kasside söödalisandina ja tunnistatakse kehtetuks määrus (EÜ) nr 163/2008 (loa hoidja Bayer HealthCare AG) (EMPs kohaldatav tekst)

text:
                  5.6.2019

                  ET

                  Euroopa Liidu Teataja

                  L 146/57

         KOMISJONI RAKENDUSMÄÄRUS (EL) 2019/913,
         29. mai 2019,
         millega pikendatakse luba kasutada lantaankarbonaatoktahüdraati kasside söödalisandina ja tunnistatakse kehtetuks määrus (EÜ) nr 163/2008 (loa hoidja Bayer HealthCare AG)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue ning sellise loa andmise ja kehtivuse pikendamise alused ja kord.

                     (2)

                     Komisjoni määrusega (EÜ) nr 163/2008 (2) on antud kümneks aastaks luba kasutada lantaankarbonaatoktahüdraati kasside söödalisandina.

                     (3)

                     Kooskõlas määruse (EÜ) nr 1831/2003 artikliga 14 esitas loa hoidja taotluse pikendada luba lantaankarbonaatoktahüdraadi kasutamiseks kasside söödalisandina ning klassifitseerida kõnealune aine söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 14 lõikes 2 nõutud andmed ja dokumendid.

                     (4)

                     Euroopa Toiduohutusamet (edaspidi „amet“) jõudis oma 29. novembri 2018. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise tingimustele.

                     (5)

                     Lantaankarbonaatoktahüdraadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks pikendada kõnealuse söödalisandi loa kehtivust vastavalt käesoleva määruse lisas esitatud tingimustele.

                     (6)

                     Tulenevalt lantaankarbonaatoktahüdraadi söödalisandina kasutamise loa kehtivuse pikendamisest käesoleva määruse lisas sätestatud tingimustel tuleks määrus (EÜ) nr 163/2008 kehtetuks tunnistada.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas kirjeldatud ning söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“ kuuluva söödalisandi loa kehtivust pikendatakse kõnealuses lisas sätestatud tingimustel.

            Artikkel 2
            Määrus (EÜ) nr 163/2008 tunnistatakse kehtetuks.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. mai 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 22. veebruari 2008. aasta määrus (EÜ) nr 163/2008 lantaankarbonaatoktahüdraadi preparaadi (Lantharenol) lubamise kohta söödalisandina (ELT L 50, 23.2.2008, lk 3).

            (3)  EFSA Journal 2018; 16(12): 5542.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Söödalisandi sisaldus milligrammides 12 % niiskusesisaldusega täissööda kilogrammi kohta

                           Kategooria: zootehnilised söödalisandid. Funktsionaalrühm: muud zootehnilised lisandid (vähendavad fosfori eritumist uriini kaudu)

                        4d1

                        Bayer HealthCare AG

                        Lantaankarbonaatoktahüdraat

                           Söödalisandi koostis

                        Lantaankarbonaatoktahüdraadi preparaat
                        Vähemalt 85 % toimeainet lantaankarbonaatoktahüdraati

                           Toimeaine kirjeldus

                        Lantaankarbonaatoktahüdraat
                        La2(CO3)3·8H2O
                        CASi number: 6487-39-4

                           Analüüsimeetod
                            (1)

                        Karbonaadisisalduse määramine söödalisandis:
                        ühenduse meetod (määruse (EÜ) nr 152/2009 III lisa jaotis O)
                        Lantaanisisalduse määramine söödalisandis ja söödas:
                        induktiivsidestunud plasma aatomiemissioonspektromeetria (ICP-AES)

                        Kassid

                        1 500

                        7 500

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                                    3.

                                    Söödalisandi kasutamisjuhistes märgitakse:
                                    „Vältida samaaegset suure fosforisisaldusega sööda tarvitamist.“

                        25. juuni 2029

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/914, 29. mai 2019, milles käsitletakse loa andmist Bacillus licheniformis DSM 28710 preparaadi kasutamiseks broilerkalkunite, aretuskalkunite ja vähem oluliste kodulinnuliikide nuum- ja munalindude söödalisandina (loa hoidja HuvePharma NV) (EMPs kohaldatav tekst)

text:
                  5.6.2019

                  ET

                  Euroopa Liidu Teataja

                  L 146/60

         KOMISJONI RAKENDUSMÄÄRUS (EL) 2019/914,
         29. mai 2019,
         milles käsitletakse loa andmist Bacillus licheniformis DSM 28710 preparaadi kasutamiseks broilerkalkunite, aretuskalkunite ja vähem oluliste kodulinnuliikide nuum- ja munalindude söödalisandina (loa hoidja HuvePharma NV)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 esitati taotlus Bacillus licheniformis DSM 28710 preparaadi jaoks loa andmiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.

                     (3)

                     Taotluses käsitletakse loa andmist Bacillus licheniformis DSM 28710 preparaadi kasutamiseks broilerkalkunite, aretuskalkunite ja vähem oluliste kodulinnuliikide nuum- ja munalindude söödalisandina ning selle klassifitseerimist söödalisandite kategooriasse „zootehnilised lisandid“.

                     (4)

                     Mikroorganismist Bacillus licheniformis DSM 28710 saadud preparaati, mis kuulub zootehniliste söödalisandite kategooriasse, on komisjoni rakendusmäärusega (EL) 2017/1904 (2) lubatud kümme aastat kasutada broilerite ja munakanade söödalisandina.

                     (5)

                     Euroopa Toiduohutusamet (edaspidi „toiduohutusamet“) jõudis oma 28. novembri 2018. aasta arvamuses (3) järeldusele, et kavandatud kasutustingimustel ei avalda Bacillus licheniformis DSM 28710 preparaat kahjulikku mõju loomatervisele ega keskkonnale. Toiduohutusamet jõudis ka järeldusele, et kõnealust söödalisandit käsitatakse võimaliku hingamisteede sensibilisaatorina ning et selle nahka või silmi sensibiliseeriva või ärritava toime kohta ei saa teha mingeid järeldusi. Seepärast leiab komisjon, et tuleks võtta asjakohased kaitsemeetmed, et hoida ära söödalisandi kahjulikku mõju inimeste, eelkõige selle kasutajate tervisele. Toiduohutusamet jõudis ka järeldusele, et söödalisand võib soovitatava annuse juures olla tõhus broilerkalkunite söödaväärinduse parandamisel ning et seda järeldust saab laiendada aretuskalkunitele ja vähem oluliste kodulinnuliikide nuum- ja munalindudele. Toiduohutusameti hinnangul ei ole vaja kehtestada turustamisjärgse järelevalve erinõudeid. Ühtlasi kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                     (6)

                        Bacillus licheniformis DSM 28710 preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöödas kõnealuses lisas esitatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. mai 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 18. oktoobri 2017. aasta rakendusmäärus (EL) 2017/1904, milles käsitletakse loa andmist Bacillus licheniformis DSM 28710 valmistise kasutamiseks broilerite ja munakanade söödalisandina (loa hoidja Huvepharma NV) (ELT L 269, 19.10.2017, lk 27).

            (3)  EFSA Journal 2019; 17(1): 5536.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Sisaldus CFUdes 12 % niiskusesisaldusega täissööda kilogrammi kohta

                        Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained

                        4b1828

                        HuvePharma NV

                           Bacillus licheniformis DSM 28710

                           Söödalisandi koostis

                           Bacillus licheniformis DSM 28710 preparaat, milles söödalisandi sisaldus on vähemalt
                        3,2 × 109 CFU/g
                        Tahkel kujul

                           Toimeaine kirjeldus

                           Bacillus licheniformis DSM 28710 eluvõimelised spoorid

                           Analüüsimeetod
                            (1)

                           Bacillus licheniformis DSM 28710 loendamiseks söödalisandis, eelsegus ja söödas:

                                    —

                                    pindkülvimeetod EN 15784

                           Bacillus licheniformis DSM 28710 sisalduse määramine:

                                    —

                                    impulssvälja-geelelektroforees (PFGE)

                        Broilerkalkunid
                        Aretuskalkunid
                        Vähem oluliste kodulinnuliikide nuumlinnud või munalinnud

                        —

                        1,6 × 109

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Lubatakse kasutada kalkunite söödas, mis sisaldab ühte järgmistest lubatud koktsidiostaatikumidest: diklasuriil, halofuginoon, robenidiin, lasalotsiid, maduramütsiin või monensiin.

                                    3.

                                    Lubatakse kasutada vähem oluliste kodulinnuliikide nuum- või munalindude söödas, mis sisaldab ühte järgmistest lubatud koktsidiostaatikumidest: diklasuriil või lasalotsiid.

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad asjakohased korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid ohte. Kui selline kasutamiskord ja sellised meetmed ei võimalda nahakaudse kokkupuute, sissehingamise või silma sattumise ohtu kõrvaldada või minimeerida, kasutatakse söödalisandi ja eelsegude käitlemisel sobivaid isikukaitsevahendeid.

                        25. juuni 2029

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports